# Ankkapurha

### Wikipedia

Ankkapurha on Kymijoen kuuluisin koski Anjalankosken kaupungissa. Nykyisin Ankkapurha on valjastettu sähköntuotantoon.

Kymenlaakson ensimmäinen puuhiomo perustettiin Ankkapurhan itärannalle 1872. Anjalan kosken rannalle rakennettiin vuonna 1887 A.M. Hedbäckin suunnittelema Tampellan kartonkitehdas. Kartonkitehdasta uusittiin 1921–1922. Samalla valmistui myös uusi vesivoimalaitos, jonka suunnittelijat olivat S. Frosterus ja O. Gripenberg. Ankkapurhan itärannalla on Stora Enson paperitehdas.

1800-luvun alkupuolella Ankkapurha oli tunnettu kalaisana lohikoskena, jonne lohi nousi merestä kutemaan. Tänä päivänä Ankkapurhasta ei nouse lohta, koska lohi ei pääse nousemaan Kymijoen alajuoksulta Anjalanlahdelle asti. Taidemaalari Ferdinand von Wright on ikuistanut Ankkapurhan maiseman Anjalankoski-öljyvärimaalaukseensa vuonna 1867. Ankkapurhan länsirannalla on Anjalan kartano, joka toimii nykyisin museona. Aikaisemmin kartano oli Wreden suvun hallinnassa.

| Tämä meriä, järviä, jokia tai muita vesialueita käsittelevä artikkeli on tynkä. Voit auttaa Wikipediaa laajentamalla artikkelia.

Haettu osoitteesta http://fi.wikipedia.org../../../a/n/k/Ankkapurha.html

Luokat: Vesityngät | Kosket | Kymijoen vesistö | Anjalankoski

##### Views

- Artikkeli
- Keskustelu
- Nykyinen versio

##### Etsi